Qezaya Hezexî ya Şirnexî de vizêr polîsan saetanê serê sibayî de eşt keyeyan ser. Ber û pencerayî keyeyan ameyî şinayene û xeylêk kesî ameyî destbendkerdene.
Wextê sereştişan de  Hatîce Baykaraya ke digan a û menga heştine de ya ci rê hetê polîsan ra îşkence ame kerdene. Cinîya digane pê dimçikê çeke ameye derbkerdene. Polîsan kijîkê aye ra kaş kerd û eşt erd.
Hatîce Baykara pê ambulansî ameye berdene Nêweşxaneyê Dewlete. Doktorî Baykara hema zî binê mudahade de tepişenê û vanê ke rewşa derguşe/î krîtîk a. Baykara ganî hema hewteyêk nêweşxane de bimano.  Vestrîya Baykara Halîme Baykara ard ziwan ke dejê veyva ci esto û rewşa derguşe/î zî xirab a. Halîme Baykara vat polîsan dest nayo raporê derbkerdişî ser.
